Januaras Suchodolskis

**Januaras Suchodolskis** (, 1797 m. rugsėjo 19 d. Gardinas, Rusijos imperija – 1875 m. kovo 20 d. Sedlcos, Lenkija) – lenkų ir gudų tapytojas, 1831 m. sukilimo dalyvis. Rusijos imperatoriškosios dailės akademijos narys.

## Biografija

Januaras Suchodolskis gimė 1797 m. rugsėjo 19 d. Gardine Lietuvos Didžiosios Kunigaikštystės valstybinio veikėjo Antano Suchodolskio ir Teklės Daunoravičiūtės šeimoje. Turėjo brolius Reinoldą, Kazimierą, Joną ir Valentą bei seseris Mariją ir Salomėją.

Jo brolis Reinoldas Suchodolskis buvo poetas.

1810 m. Januaras įstojo į Varšuvos kadetų korpusą. Suchodolskis 1812 m. budėjo Varšuvos viešbučio „Angielski“ sargyboje, kai Napoleonas Bonapartas apsistojo šiame viešbutyje inkognito, po pasitraukimo nuo Maskvos.

1823 m. Suchodolskis tapo buvusio Napoleono armijos karininko Vincento Krasinskio adjunktu, tuo metu tarnavusio Grenadierių sargybos karališkajame pulke.
Per Krasińskio ryšius Suchodolskis pateko į rūmų meno galerijas, kuriose buvo eksponuojami paveikslai bataline, karine tematika, ypač nemaža dalis Horacijaus Vernė paveikslų. Suchodolskis taip pat pateko tarp garsiausių Lenkijos meno ir intelektualų sluoksnių, ėmė bendrauti su tokiais šviesuoliais kaip poetas Julianas Ursinas Niemcievičius, Voroničas, Koźmianas, Pranciškus Salezijus Dmochovskis, Antonis Edvardas Odinecas ir Moravskis.

Šiuo laikotarpiu Suchodolskis pradėjo tapyti paveikslus batalinėmis temomis, ypač 1794 m. sukilimo, Napoleono mūšių vaizdus įskaitant tuos mūšius, kuriuose dalyvavo Krasinskis. Suchodolskis susipažino su lenkų tapytoju Antoniu Brodovskiu. Suchodolskis patyrė sėkmę meno kūrinių konkurse su kompozicijomis „Taking the banner of Muhammad in Vienna„ and „Death of Ladislaus of Varna“.

Januaras Suchodolskis kartu su broliu dalyvavo 1831 m. sukilime. Dalyvavo keliuose mūšiuose. Laisvalaikiu jis eskizavo kareivių scenas ir tapė bendražygių portretus.

Po sukilimo pralaimėjimo, kurio metu mirė jo brolis, Suchodolskis išvyko į Romą, kur 1832–1837 m. tapo Horacijaus Vernė mokiniu. Romoje jis bendravo su Zygmuntu Krasinskiu, Vincento sūnumi, Julijum Slovackiu, danų skulptoriumi Berteliu Torvaldsenu, vokiečių tapytojais Johanu Fridrichu Overbeku ir Piteriu fon Kornelium bei šveicarų tapytoju Luisu Leopoldu Robertu.

1837 m. Suchodolskis grįžo į Varšuvą ir netrukus jam buvo pasiūlyta narystė Rusijos imperijos dailės akademijoje dėl paveikslo „Achalcichės mūšis“. Caras Nikolajus I jį pakvietė į Sankt Peterburgą tapyti garsių Rusijos kariuomenės mūšių. Grįžęs į Lenkiją, Suchodolskis 1844 m. išvyko į Paryžių.

1852 m. Suchodolskis iš Varšuvos persikėlė gyventi į Krokuvą, kur susipažino su poetu Vincentu Polu. Suchodolskis sukūrė keletą iliustracijų Polo poemai „Mohorta“. 1860 m. Suchodolskis įstojo į Dailės skatinimo draugijos komitetą ir padėjo Varšuvoje įsteigti Dailės muziejų.

Januaras Suchodolskis mirė 1875 m. kovo 20 d. netoli Sedlcų, Lenkijoje.

## Galerija


Vilenskija zamki, Pavał Halšanski-Žygimont Aŭgust. Віленскія замкі, Павал Гальшанскі-Жыгімонт Аўгуст (J. Suchadolski, 1848).jpg|thumb|Januaras Suchodolskis. Vilniaus vyskupas Povilas Alšėniškis užtveria kelią Žygimantui Augustui  į protestantų namus (1848 m.)
File:January Suchodolski - Ofiarowanie mieczy pod Grunwaldem 1849.jpg|thumb|Januaras Suchodolskis. Kardų pasiūla prie Žalgirio  (1849 m.)
File:Death of Poniatowski by January Suchodolski.jpg|thumb|Januaras Suchodolskis. Poniatovskio  mirtis (iki 1830 m.)
File:Jan Karal Chadkievič. Ян Караль Хадкевіч (J. Suchadolski, 1862).jpg|thumb|Januaras Suchodolskis. Jonas Karolis Chodkevičius (1862 m.).
File:L&#039;attaque de Saragosse.jpg|thumb|Januaras Suchodolskis. Mūšis prie Saragosos. Saugomas nacionaliniame Varšuvos muziejuje.
File:Marshall of the Confederation of Bar Michał Hieronim Krasiński takes a Turkish dignitary.PNG|thumb|Januaras Suchodolskis. Baro konfederacijos maršalas Mykolas Hieronimas Krasinskis priima turkų pasiuntinius.
File:Napoleon i Poniatowski Lipsk.jpg|thumb|Napoleonas ir Poniatovskis prie Leipcigo.



## Išnašos